Source: https://platforma.slovensko.digital/t/zakon-o-zakladnych-identifikatoroch-nahrada-rodneho-cisla/6315/11
Timestamp: 2020-03-28 11:15:17+00:00
Document Index: 6477552

Matched Legal Cases: ['§3', '§4', '§5', '§5', '§5', '§5', '§13', '§16']

Lubor July 2, 2019, 1:25pm #21
Tak dnes som bol na rozporovom konaní na MV.
Dopadlo to tak, že som ešte viac presvedčený o zbytočnosti sektorových identifikátorov, keďže:
MV mi vysvetlilo, že rodné čísla, ktoré sú v databázach teraz, tam môžu navždy zostať - tým je úplne zabitý argument “kto ukradne celé databázy, nebude si ich môcť spojiť”
ukázalo sa, že aj sektorový úrad bude musieť v mnohých prípadoch pracovať s BIFOm, najmä:
všetky KEPy obsahujú dnes RČ, po novom BIFO, t.j. každé podanie od fyzickej osoby má v sebe BIFO, to bude založené v spise (ináč bizarné, že MV vyžaduje rodné číslo v každom podpise, ale sektory musia byť!)
na všetkých listinách kde sa identifikuje fyzická osoba bude BIFO, tieto listiny úrad pochopiteľne musí uchovať v origináli (a v realite takto funguje aj veľká časť G2G komunikácie, viď. oversi)
“na prepážke” sa občan identifikuje BIFOm, v niektorých prípadoch aj “na obrazovke” bude úradník vidieť BIFO
komunikácia s iným nie-sektorovým subjektom ide vždy cez BIFO
slabé miesto v systéme je konverzný modul, ktorý bude na každom sektorovom úrade
má úplne štandardne funkciu SID->BIFO aj naopak
keďže tieto funkcie budú často volané, nebude sa ich volanie dať efektívne monitorovať a zrejme to ani nie je plánované
… prístup k týmto funkciám je mohutne chránený “menom a heslom” (fakt)
tým padá aj argument “útočník si nebude vedieť zistiť BIFO”, ak je na úrovni že si vie skopírovať celú databázu, má kopec možností BIFO si zistiť
Koncepčné otázky:
k otázke, aký bezpečnostný problém sektorové id. riešia: áno, ide o situáciu, že “útočník ukradne databázu” a nebude si ju vedieť doma spojiť s databázou z iného úradu, a taktiež “nebude vedieť rýchlo v nej vyhľadávať osoby” (keďže v DB budú klasicky mená, priezviská atď. ako doteraz, aj keby v nej nebolo RČ, toto považujem za nezmysel), ešte sa viackrát spomínalo že “čo bude v logoch” a “čo sa dá odpočúvať po sieti”, to sú ale akosi minoritné, štandardne riešiteľné veci
analýzu nákladov, ani zákonov ktoré treba meniť MV robiť nebude, nikdy sa to tak nerobilo, že teraz počas pripomienkovania majú úrady sami prísť so sumou ktorú ich prechod bude stáť, komerčný sektor neriešia, že by taká analýza mala vzniknúť podľa dokumentov SP NKIVS Manažment údajov? nedostal som odpoveď
prečo vôbec toto celé treba? lebo je to už dlho naplánované, lebo je schválená štúdia uskutočniteľnosti (OPIS) že sa to takto bude robiť, lebo v Rakúsku to funguje (ale vlastne súčasný stav Rakúska sa detailne nepreberal), lebo v NKIVS 2008 sa to naplánovalo (nenašiel som to tam), lebo OECD (nie Eur. komisia) od nás chce zavedenie sektorov (toto je anekdoticky spomenuté v pôvodnej štúdii, nevidel som k tomu žiadny reálny podklad)
prečo sa nedá ďalej používať RČ? napr. od roku 2050 pokračovať ako doteraz, iba dať že zvyšok po delení 11 je 1? takto nikto neuvažoval
prečo k tomu treba celý nový zákon? veď polovici úradov MV vnútilo svoj interný identifikátor (PČO), čo nemá žiadnu legislatívnu oporu? lebo treba zaviesť nový register a nemám si pliesť legislatívnu a technickú rovinu
celý register a konverzné moduly sú vybudované (OPIS projekt IS IFO), používanie je vraj odskúšané so Soc. poisťovňou, zmeny sa robiť dajú, ale je to change req. na dodávateľa, ktorý to celé odovzdal v 2015 (Asseco, Gratex, zástupcovia boli na rozporovom konaní), ukázali klasické obrázky ako technicky kokmunikácia prebiehať
ako má vyzerať BIFO:
plán skutočne bol 10 cifier, z toho 1 kontrolná, aký je presne kontrolný mechanizmus si nikto nevedel spomenúť
potvrdili, že môže byť vydané BIFO, ktoré je rovnaké ako platné RČ
Formálne k našim pripomienkam:
požiadavka na legislatívny zámer + analýzy legislatívy a nákladov: nič robiť neplánujú, rozpor pretrváva
k §3.1.a:
vypustiť časť “náhodné kryptografický generované” asi nie je problém
aby BIFO nebolo rovnaké ako RČ: 10 cifier meniť neplánujú, aby BIFO nebolo platným RČ - zistia za koľko to dodávateľ vie zmeniť a podľa toho sa rozhodnú
pripomienka teda ČA, alebo možno aj akceptovaná
vypustiť sektorové id.: rozpor pretrváva
vypustiť §4 (ak nebudú sektorové id. nie je treba nový register): rozpor pretrváva
§5.2: nemajú s tým problém, ale zajtra majú rozporové konanie s ÚOOÚ, ktoré toto tiež pripomienkoval, takže nič mi nesľúbili, rozpor pretrváva
§5.4: je jasné že aj sektorové subjekty musia mať u seba BIFO (viď. vyššie), čiže zákaz jeho používania ako navrhli je nesplniteľný, niečo teda preformulujú, ale celkovo má zákaz zostať - čiže rozpor pretrváva, osobne si myslím že rozumnú formuláciu tu ani nenájdu, pritom toto je kľúčová vec (ak by §5.4 dali preč, sektorové id. stratia význam)
§5.5: náš návrh znie rozumne, ešte prejdú s ÚOOÚ, zatiaľ rozpor pretrváva
§13: náš návrh znie rozumne, ešte prejdú s ÚOOÚ, zatiaľ rozpor pretrváva
§16.2: nikto si nevedel spomenúť, načo silnú povinnosť súčinnosti zavádzajú, ešte si to premyslia a dajú vedieť čo s tým
doložka vplyvov: nič sa nemení, rozpor pretrváva
dôvodová správa: nič sa nemení, rozpor pretrváva
Celkovo, vraj zatiaľ všetkým úradom to pekne vysvetlili a nemajú s tým problém, iba S.D si tvrdohlavo ide svoje.
jsuchal July 1, 2019, 6:23pm #22
Celkovo, vraj zatiaľ všetkým úradom to pekne vysvetlili
Tak po skúsenostiach s MV ma táto časť nesmierne pobavila. Toto sú tie bájne projekty “nič tam nemente v tom zákone lebo sme to už celé naprogramovali”.
milosm July 1, 2019, 6:28pm #23
ano, prijemne.
Nie, že by to boli náklady adekvátne ale aspoň to nie je úplne absurdné (ako niektoré iné projekty).
Lubor July 2, 2019, 6:34am #24
Projekt IS IFO už je urobený, stál zrejme 8,2M, viď. zmluva: https://www.crz.gov.sk/index.php?ID=1492814&l=sk
Dnes 4,8M je len na podporu prevádzky a integrácie k registru.
milosm July 2, 2019, 11:48am #25
Ten odhad 12,6 (revidovaný na 4,9) bol v roku 2011 k projektu zavedenia BIFO a SIFO.
A áno, vždy to mala byť “nadstavba” nad IS IFO.